The epistolary rhetoric of Zoilos of Aspendos and the early cult of Sarapis
Material: papyrus
Place: Heliopolites
Categories: Brief (privat)
Zoilos an Apollonios
Bittschrift
Tempel
Gründung
Krankheit
Ἀπολλωνίωι χαίρειν Ζωίλος Ἀσπέν[δ]ιος τ....................,
ὃς καὶ διασυνεστάθη σοι ὑπὸ τῶν τοῦ βασιλέως φίλων. ἐμοὶ συμβέβηκεν
θεραπεύοντι τὸν θεὸν Σάραπιν περὶ τῆς σῆς ὑγιείας καὶ εὐημερίας τῆς
πρὸς τὸμ βασιλέα Πτολεμαῖον τὸν Σάραπίμ μοι χρηματ[ί]ζ[ει]ν πλε[ο]νάκι[ς]
ἐν τοῖς ὕπνοις, ὅπως ἂν διαπλεύσω πρὸς σὲ καὶ ἐμφ[α]νί[σω] σοι τόνδε τὸ[ν]
χρηματισμόν, ὅτι δεῖ συντελεσθῆναι αὐτῶι ................ [ναόν τε]
καὶ τέμενος ἐν τῆι Ἑλληνικῆι πρὸς τῶι λιμέν[ι] κα[ὶ] ἱ[ερέα] ἐπιστατεῖν κ[αὶ]
ἐπιβωμίζειν ὑπὲρ ὑμῶν. ἐμοῦ δὲ π[α]ρ[αιτησαμένου τὸν θεὸν Σάραπιν]
ὅπως ἄμ με παραλύσηι τοῦ ἐνταῦθα ἔρ[γου], εἰς ἀρρωσ[τ]ία[ν] μ[ε π]εριέβαλεν
μεγάλην ὥστε καὶ κινδυνεῦσαί με· προσευξάμενος δ[ὲ] αὐ[τῶι, ἐ]ά[μ με]
ὑγιάσηι, διότι ὑπομενῶ τὴν ληιτο[υρ]γίαν καὶ ποιή[σει]ν τὸ ὑφʼ αὑτοῦ
προστασσόμενον, ἐπεὶ δὲ τάχιστα ὑγιάσθην, παρεγένετό τις ἐκ Κνίδου
ὃς ἐνεχείρησεν οἰκοδομεῖν Σαραπιεῖον ἐν τῶι τόπωι τούτωι καὶ προσ
αγηγόχει λίθους· ὕστερον δὲ ἀπεῖπεν αὐτῶι ὁ θεὸς μὴ οἰκοδομεῖν, κἀκεῖνος
ἀπηλλάγη. ἐμοῦ δὲ παραγενομένου εἰς Ἀλεξάνδρειαν καὶ ὀκνοῦντός σοι
περὶ τούτων ἐντυχεῖν, ἀλλὰ περὶ πραγματείας ἧς καὶ ὡμολογήκεις μοι,
πάλιν ὑπετροπάσθην μῆνας τέσσερας· διὸ οὐκ ἠδυνάμην εὐθέως παραγε
νέσθαι πρὸς σέ. καλῶς οὖν ἔχει, Ἀπολλώνιε, ἐπακολουθῆσαί σε τοῖς ὑπὸ τοῦ
θεοῦ προστάγμασιν, ὅπως ἂν εὐίλατός σοι ὑπάρχων ὁ Σάραπις πολλῶι σε
μείζω παρὰ τῶι βασιλεῖ καὶ ἐνδοξότερον μετὰ τῆς τοῦ σώματος ὑγιείας
ποιήσηι. σὺ οὖν μὴ καταπλαγῆις  τὸ ἀνήλωμα ὡς ἀπὸ μεγάλης σοι δαπάνης
ἐσομένης, ἀλλʼ ἔσται σοι ἀπὸ πάνυ λυσιτελοῦντος· συνεπιστατήσω γὰρ ἐγὼ πᾶσι
τούτοις.
εὐτύχει
Ζωίλου περὶ Σαράπιος Ἀπολλωνίωι.
 κη, Αὐδναίου θ,
ἐν τῶι Βερενίκης
Ὅρμωι